2. ปัจจัยความเสี่ยง

+---+-----------------------------------------------------------------+---+
| 2 |                                                                 |   |
| . |                                                                 |   |
| 1 |                                                                 |   |
| . |                                                                 |   |
| ค |                                                                 |   |
| ว |                                                                 |   |
| า |                                                                 |   |
| ม |                                                                 |   |
| เ |                                                                 |   |
| ส |                                                                 |   |
| ี่ย |                                                                 |   |
| ง |                                                                 |   |
| จ |                                                                 |   |
| า |                                                                 |   |
| ก |                                                                 |   |
| ก |                                                                 |   |
| า |                                                                 |   |
| ร |                                                                 |   |
| ด |                                                                 |   |
| ำ |                                                                 |   |
| เ |                                                                 |   |
| น |                                                                 |   |
| ิน |                                                                 |   |
| ง |                                                                 |   |
| า |                                                                 |   |
| น |                                                                 |   |
+---+-----------------------------------------------------------------+---+
|   | 1.  ความเสี่ยงจากความผันผวนของอัตราดอกเบี้ย                           |   |
+---+-----------------------------------------------------------------+---+

  ในธุรกิจให้บริการสัญญาเช่ารถยนต์เพื่อการดำเนินงานมีการกำหนดค่าเช่าในอัตราคงที่ตลอดอายุของสัญญาเช่า
  ทำให้บริษัทมีรายได้ที่แน่นอนจากค่าเช่ารถยนต์
  ในขณะที่ต้นทุนในการดำเนินงานของบริษัทซึ่งเกิดจากอัตราดอกเบี้ยเงินกู้ยืมมี 2 ลักษณะ คือ
  อัตราดอกเบี้ยคงที่ และอัตราดอกเบี้ยลอยตัวซึ่งจะขึ้นลงตามอัตราดอกเบี้ยในท้องตลาด
  จึงทำให้การดำเนินธุรกิจของบริษัทยังมีความเสี่ยงจากส่วนต่างของรายได้รับ และดอกเบี้ยจ่าย
  ซึ่งจะส่งผลกระทบโดยตรงต่อต้นทุนและผลกำไรของบริษัท

  ดังนั้น
  บริษัทจึงมีนโยบายที่จะลดความเสี่ยงนี้ลงด้วยการจัดหาแหล่งเงินทุนให้สอดคล้องกับลักษณะการดำเนินธุรกิจ
  โดยจัดการบริหารความเสี่ยงใน 2 ด้าน คือ

1)  ด้านระยะเวลา
    บริษัทจะกำหนดระยะเวลากู้ยืมเงินจากบริษัทผู้ให้เช่าซื้อรถยนต์ให้สอดคล้องกับอายุของสัญญาเช่า

2)  ด้านอัตราดอกเบี้ย
    บริษัทจะพยายามจัดหาแหล่งเงินกู้ที่มีต้นทุนคงที่เพื่อให้สอดคล้องกับลักษณะการให้เช่ารถยนต์
    โดยจะรักษาให้มีส่วนต่างของอัตราดอกเบี้ยกับรายได้ค่าเช่าอยู่ในระดับที่มีกำไรและมีความสม่ำเสมอ

สัดส่วนเงินกู้ยืมประเภทอัตราดอกเบี้ยคงที่ และอัตราดอกเบี้ยลอยตัว มีรายละเอียดดังนี้

+----------+----------+--------+----------+--------+----------+------+
| ประเภทอัต | 31       |        | 31       |        | 31       |      |
| ราดอกเบี้ย | ธันวาคม   |        | ธันวาคม   |        | ธันวาคม   |      |
|          | 2552     |        | 2553     |        | 2554     |      |
+----------+----------+--------+----------+--------+----------+------+
|          | ล้านบาท   | ร้อยละ  | ล้านบาท   | ร้อยละ  | ล้านบาท   | ร    |
|          |          |        |          |        |          | ้อยละ |
+----------+----------+--------+----------+--------+----------+------+
|   - คงที่  | 1,855.69 | 86.96  | 1,745.20 | 89.42  | 1,725.76 | 8    |
|          |          |        |          |        |          | 3.06 |
|   -      | 278.32   | 13.04  | 206.47   | 10.58  | 351.91   |      |
|   ลอยตัว  |          |        |          |        |          | 1    |
|          |          |        |          |        |          | 6.94 |
+----------+----------+--------+----------+--------+----------+------+
| รวม      | 2,134.01 | 100.00 | 1,951.67 | 100.00 | 2,077.67 | 10   |
|          |          |        |          |        |          | 0.00 |
+----------+----------+--------+----------+--------+----------+------+

+-----------------------------------------------------------------------+
| 2.  ความเสี่ยงด้านการบริหารทรัพย์สินที่หมดอายุสัญญาให้เช่า                         |
+-----------------------------------------------------------------------+

  ในการประกอบธุรกิจให้บริการเช่ารถยนต์เพื่อการดำเนินงาน มีระยะเวลาเช่าประมาณ 1 - 5
  ปี ซึ่งหลังจากครบกำหนดสัญญาเช่า
  บริษัทอาจพิจารณาเก็บรถยนต์ดังกล่าวไว้เพื่อให้เช่าระยะสั้นต่อไปอีก 1 - 2 ปี ใน
  ซึ่งหากไม่มีบริหารจัดการอย่างมีประสิทธิภาพ
  อาจทำให้บริษัทมีความเสี่ยงจากการมีรถยนต์ในบริษัทมากเกินไป
  อย่างไรก็ตามจากการที่บริษัทมีบริษัทย่อย คือ บริษัท กรุงไทย ออโตโมบิล จำกัด
  ซึ่งเป็นศูนย์จำหน่ายรถยนต์มือสองภายใต้แบรนด์ “โตโยต้า ชัวร์” โดยดำเนินธุรกิจ
  ซื้อ-ขายและแลกเปลี่ยนรถยนต์ใช้แล้วคุณภาพดีตามมาตรฐานของโตโยต้า มอเตอร์
  (ประเทศไทย) ซึ่งทำให้ลูกค้าเกิดความเชื่อมั่นในคุณภาพรถยนต์ที่ตัดจำหน่าย
  และช่วยเพิ่มขีดความสามารถและโอกาสในการจำหน่ายรถยนต์ได้มากขึ้น โดยปัจจุบันบริษัท
  กรุงไทย ออโตโมบิล จำกัด มีศูนย์จำหน่ายรถยนต์มือสองเปิดให้บริการทั้งสิ้น 2 สาขา
  คือสาขากาญจนาภิเษก และสาขาศรีนครินทร์

  ดังนั้น ในการบริหารจัดการรถยนต์เพื่อให้เช่านั้น
  บริษัทได้ตระหนักถึงความสามารถในการจำหน่ายรถยนต์ที่ครบอายุสัญญาเช่าให้มีประสิทธิภาพสูงสุด
  ผู้บริหารจึงได้วางนโยบายในการบริหารสินทรัพย์ให้มีคุณภาพดังนี้

1)  จัดให้มีศูนย์บริการของตนเองและศูนย์บริการเครือข่ายทั่วประเทศกว่า 500 แห่ง
    โดยมีช่างที่ชำนาญการด้านการบำรุงรักษารถยนต์
    คอยให้คำแนะนำและดูแลให้ลูกค้านำรถยนต์เข้าบำรุงรักษาตามระยะเวลา
    เพื่อให้รถยนต์มีคุณภาพตามที่ตลาดต้องการ
    เพื่อให้การจำหน่ายรถยนต์เมื่อหมดอายุของสัญญาเช่าทำได้ง่ายขึ้น และมีราคาที่สูงขึ้น

2)  ดำเนินการขายรถยนต์ด้วยตนเอง โดยการจำหน่ายให้กับผู้ซื้อโดยตรง ซึ่งจะทำให้ราคาขายดี
    โดยจัดจำหน่ายผ่าน บริษัท กรุงไทยออโตโมบิล จำกัด ซึ่งเป็นบริษัทย่อย

  ซึ่งนโยบายดังกล่าวทำให้บริษัทสามารถบริหารรถยนต์ที่มีอยู่ได้อย่างมีประสิทธิภาพ โดยในปี 2554
  และปี 2553 บริษัทมีการจำหน่ายรถยนต์ที่เกินกว่าความต้องการเช่าจำนวน 1,269 คัน และ
  1,331 คัน ตามลำดับ โดยบริษัทมีกำไรจากการจำหน่ายรถยนต์ที่เกินกว่าความต้องการจำนวน
  341.91 ล้านบาท และ 336.14 ล้านบาท ตามลำดับ

  -----------------------------------------------------------------------
  3. ความเสี่ยงด้านสภาพคล่องทางการเงิน

  -----------------------------------------------------------------------

  บริษัทมีแหล่งเงินทุนจากส่วนของผู้ถือหุ้นและการกู้ยืมเงิน โดยมีสัดส่วนดังนี้

  ------------------------------------------------------------------------------------------
                                 31 ธันวาคม           31 ธันวาคม           31 ธันวาคม  
                                 2552                2553                2554       
  ------------------------------ ---------- -------- ---------- -------- ---------- --------
                                 ล้านบาท     ร้อยละ    ล้านบาท     ร้อยละ    ล้านบาท     ร้อยละ

  ส่วนของผู้ถือหุ้น                    1,023.63   31.69    1,160.22   36.57    1,279.75   39.15

  เงินกู้ยืมตามสัญญาเช่าซื้อ/เช่าการเงิน                                                      

  -  ที่ถึงกำหนดชำระภายในหนึ่งปี       636.47     19.70    821.73     25.90    718.28     21.98

  -  ที่ถึงกำหนดชำระมากกว่าหนึ่งปี      1,219.22   37.74    829.27     26.14    722.70     22.11

  เงินกู้ยืมจากสถาบันการเงิน                                                              

  -  เงินกู้ยืมระยะสั้น                205.61     6.36     192.47     6.07     306.45     9.38

  -  เงินกู้ยืมระยะยาว               145.47     4.51     168.92     5.32     241.34     7.38

  รวมเงินกู้ยืม                      2,206.76   68.31    2,012.39   63.43    1,988.77   60.85

  รวม                            3,230.39   100.00   3,172.61   100.00   3,268.52   100.00
  ------------------------------------------------------------------------------------------

  หากพิจารณาแหล่งที่มาของเงินทุน บริษัทอาจมีความเสี่ยงทางด้านสภาพคล่องทางการเงิน
  เนื่องจากบริษัทมีแหล่งเงินทุนส่วนหนึ่งที่มีภาระต้องชำระคืนทั้งเงินกู้ยืมตามสัญญาเช่าซื้อและเงินกู้ยืมจากสถาบันการเงิน
  อย่างไรก็ตาม หากพิจารณาโครงสร้างของแหล่งเงินทุนจากงบการเงินบริษัท ณ วันที่ 31
  ธันวาคม 2554 จะเห็นว่าโครงสร้างเงินทุนแบ่งเป็น 1. เงินทุนระยะสั้นจำนวน 1,024.73
  ล้านบาท และ 2. เงินทุนระยะยาวจำนวน 2,243.79 ล้านบาท
  (ซึ่งประกอบด้วยหนี้สินระยะยาว 964.04 ล้านบาท และส่วนของผู้ถือหุ้น 1,279.75 ล้านบาท)
  หรือคิดเป็นสัดส่วนเงินทุนระยะสั้นต่อเงินทุนระยะยาวประมาณ 31:69
  และหากพิจารณาเฉพาะหนี้สินที่ถึงกำหนดชำระภายในหนึ่งปีทั้งเงินกู้ยืมระยะยาวจากสถาบันการเงินและหนี้สินตามสัญญาเช่าซื้อ
  มีจำนวนรวม 853.70 ล้านบาท
  โดยในช่วงที่ผ่านมาบริษัทมีนโยบายกู้ยืมเงินรูปแบบสัญญาเช่าซื้อรถยนต์
  เนื่องจากต้องการลดความเสี่ยงที่อาจจะเกิดขึ้นจากการเปลี่ยนแปลงของอัตราดอกเบี้ย
  ซึ่งถือเป็นต้นทุนในการดำเนินงานส่วนหนึ่ง
  อีกทั้งยังสามารถกำหนดเงื่อนไขการชำระเงินกู้ของสัญญาเช่าซื้อให้สอดคล้องกับกระแสเงินสดที่จะได้รับชำระจากค่าเช่ารถยนต์

  นอกจากนี้
  เมื่อพิจารณาจากรายได้ขั้นต่ำจากค่าเช่าในอนาคตของบริษัทภายใต้สัญญาเช่าเพื่อการดำเนินงานที่ไม่อาจบอกเลิกได้
  ที่มีอายุไม่เกิน 1 ปี และอายุมากกว่า 1 ปี ณ สิ้นปี 2554 มีจำนวน 859.24 ล้านบาท และ
  980.61 ล้านบาทตามลำดับ ในขณะที่หนี้สินที่ถึงกำหนดชำระภายในหนึ่งปีจำนวน 853.70
  ล้านบาท และหนี้สินระยะยาวจำนวน 964.04 ล้านบาท
  อย่างไรก็ตามบริษัทยังมีสภาพคล่องในการจำหน่ายรถหลังหมดสัญญาเช่า ซึ่งจากสถิติปี 2554
  มีการขายรถออกไปจำนวน 1,269 คัน และมีเงินสดรับจากการขายจำนวน 707.20 ล้านบาท
  ประกอบกับบริษัทย่อยได้มีการขยายสาขาเพิ่มเติมอีก 2 สาขา
  เพื่อรองรับการจำหน่ายรถที่จะหมดสัญญาเช่า โดยในปี 2555 มีรถครบสัญญาเช่าจำนวนประมาณ
  1,900 คัน ซึ่งทำให้เพียงพอต่อการดำรงสภาพคล่องของบริษัท
  นอกจากการบริหารสภาพคล่องดังกล่าวข้างต้นแล้ว บริษัทยังมีนโยบายอื่นๆ เพิ่มเติม เช่น
  -การควบคุมการจัดเก็บค่าเช่า และการขายรถยนต์ที่หมดสัญญาเช่าให้มีประสิทธิภาพ

  -----------------------------------------------------------------------
  4. ความเสี่ยงจากการดำเนินงาน

  -----------------------------------------------------------------------

  การให้บริการสัญญาเช่ารถยนต์เพื่อการดำเนินงานและให้เช่ารถยนต์ระยะสั้นนั้น
  บริษัทมีโอกาสที่จะไม่สามารถเรียกเก็บค่าเช่าและเรียกรถยนต์คืนได้หากไม่ระมัดระวังในการคัดเลือกลูกค้า
  ขาดระบบการติดตามการชำระค่าเช่าอย่างมีประสิทธิภาพ รวมถึงขาดระบบควบคุมภายในที่ดี

  เพื่อลดความเสี่ยงดังกล่าวบริษัทจึงได้มีมาตรการด้านการคัดเลือกลูกค้าอย่างระมัดระวังโดยคำนึงถึงความสามารถในการจ่ายค่าเช่าของลูกค้าจากผลประกอบการและฐานะทางการเงินในอดีตจนถึงปัจจุบัน
  รวมถึงความน่าเชื่อถือของลูกค้า นอกจากนี้บริษัทมีนโยบายป้องกันความเสี่ยงจากตัวลูกค้า
  โดยสัญญาเช่าระยะสั้น
  ลูกค้าต้องจัดให้มีบุคคลค้ำประกันหรือวางเงินประกันการเช่าในปริมาณที่สูงรวมถึงเรียกชำระค่าเช่าล่วงหน้าเต็มจำนวนตามระยะเวลาการเช่า
  ซึ่งช่วยคุ้มครองความเสี่ยงจากการดำเนินงานได้ในระดับหนึ่ง
  ในขณะที่สัญญาเช่าเพื่อการดำเนินงาน
  บริษัทมีนโยบายเก็บเงินมัดจำการเช่ารถยนต์โดยเฉลี่ยประมาณ 3 เดือนของราคาค่าเช่า
  ซึ่งแม้ว่าบริษัทจะยังคงมีความเสี่ยงบางส่วนจากค่าเช่าที่เรียกเก็บไม่ได้หลังหักเงินมัดจำดังกล่าว
  แต่จากประสบการณ์ วิธีการในการคัดเลือกลูกค้า รวมถึงประสิทธิภาพในการติดตามหนี้ของบริษัท
  ซึ่งมีระบบการควบคุมภายใน ที่แสดงให้เห็นถึงลูกหนี้ที่มีการค้างชำระค่าเช่าเกินกว่ากำหนดทันที
  ทำให้บริษัทมีการติดตามลูกหนี้เหล่านั้นได้อย่างทันเวลา
  ตลอดจนได้มีการตั้งสำรองหนี้สงสัยจะสูญอย่างเพียงพอ

  -----------------------------------------------------------------------
  5. ความเสี่ยงด้านการตลาด และการแข่งขัน

  -----------------------------------------------------------------------

  เนื่องจากธุรกิจให้เช่ารถยนต์มีข้อจำกัดทางด้านกฎหมายในการดำเนินธุรกิจเพียงเล็กน้อย
  ประกอบกับการใช้เงินลงทุนที่ต่ำสำหรับการเริ่มต้นดำเนินธุรกิจ
  ทำให้มีผู้ประกอบการให้เช่ารถยนต์ในตลาดเป็นจำนวนมาก
  ทำให้เกิดการแข่งขันในธุรกิจให้เช่ารถยนต์มากขึ้น
  โดยการแข่งขันส่วนใหญ่เป็นการแข่งขันด้านราคา ซึ่งอาจส่งผลกระทบต่อยอดขาย
  และผลกำไรของบริษัท

  เพื่อลดความเสี่ยงดังกล่าว
  บริษัทจึงมีนโยบายที่ชัดเจนในการเป็นผู้ประกอบการขนาดใหญ่ที่เน้นให้บริการอย่างมีคุณภาพ
  (Premium Service) และบริการหลังการขายครบวงจร (One Stop Service)
  โดยบริษัทได้นำระบบคอมพิวเตอร์ที่ทันสมัย และมีประสิทธิภาพมาใช้ในการบริหารงาน
  เพื่อก่อให้เกิดประสิทธิภาพในการจัดการ และติดตามการให้บริการได้อย่างใกล้ชิดและทั่วถึง
  และจากการที่เป็นผู้ประกอบการขนาดใหญ่ย่อมทำให้เกิดการประหยัดจากขนาด (Economy of
  Scale) ส่งผลให้บริษัทสามารถประหยัดค่าใช้จ่ายการดำเนินงานบางส่วนที่มีผลต่อการลดต้นทุน
  และสามารถแข่งขันในด้านราคาได้เช่นกัน
  แต่อย่างไรก็ตามบริษัทมิได้มุ่งเน้นการใช้กลยุทธ์ด้านราคา

  นอกจากนี้ บริษัทยังมีการเลือกกลุ่มลูกค้าเป้าหมายที่ชัดเจน
  และสอดคล้องกับนโยบายการให้เช่ารถยนต์ระยะยาว
  โดยลูกค้าส่วนใหญ่ของบริษัทเป็นธุรกิจขนาดกลางและขนาดใหญ่
  รวมถึงหน่วยงานราชการและรัฐวิสาหกิจ เป็นต้น
  ซึ่งกลุ่มลูกค้าเหล่านี้นิยมการเช่ารถยนต์ระยะยาวและการบริการหลังการขายที่ดีมากกว่าการให้ความสำคัญเรื่องราคา

  -----------------------------------------------------------------------
  6. ความเสี่ยงจากภัยพิบัติทางธรรมชาติ

  -----------------------------------------------------------------------

  ในช่วงปลายปี 2554 ที่ผ่านมา ได้เกิดเหตุอุทกภัยทำให้บริษัทฯ
  วางแนวทางในการบริหารความเสี่ยงหากเกิดเหตุอุทกภัยโดยบริษัทฯ
  ได้วางแนวทางในการติดตาม และสอบถามลูกค้าที่ได้เช่ารถไป และประสบปัญหา
  เพื่อให้ความช่วยเหลือในด้านต่าง ๆ ทั้งการจัดหาที่จอดรถยนต์ การนำรถลากจูงเข้าช่วยเหลือ
  เป็นต้น ซึ่งจะป้องกัน และลดความเสียหายจากรถยนต์ที่อาจจะจมน้ำ หรือ
  รถยนต์ที่จะต้องนำมาซ่อมแซม

  --------------------- ------------------------------------------------------------------ --
  2.2                                                                                      
  ความเสี่ยงด้านการบริหาร                                                                      
  การจัดการ                                                                                 

                        1. ความเสี่ยงจากโอกาสการเกิดความขัดแย้งทางผลประโยชน์                     
  --------------------- ------------------------------------------------------------------ --

  เนื่องจากกลุ่มผู้ถือหุ้นรายใหญ่ของบริษัท คือ ตระกูลจันทรเสรีกุล เป็นผู้ถือหุ้นและกรรมการใน
  บริษัท
  แกรนด์ คาร์เร้นท์ จำกัด (“แกรนด์ คาร์เร้นท์”) ซึ่งดำเนินธุรกิจคล้ายคลึงกับบริษัท คือ
  การให้เช่ารถยนต์ ทำให้อาจเกิดความขัดแย้งทางผลประโยชน์ได้
  บริษัทได้ตระหนักถึงความเสี่ยงดังกล่าวจึงมีนโยบายแยกการบริหารงานออกจากกันอย่างชัดเจน
  โดยตระกูลจันทรเสรีกุลโอนหุ้นของบริษัท แกรนด์ คาร์เร้นท์ จำกัด ให้แก่ นางสาวพิมลพรรณ
  จันทรเสรีกุล ซึ่งมีความสัมพันธ์เป็นบุตรสาวของนายไพฑูรย์ จันทรเสรีกุล
  โดยนางสาวพิมลพรรณเป็นผู้ถือหุ้นในบริษัท แกรนด์ คาร์เร้นท์ จำกัด ในสัดส่วนร้อยละ 99.99
  ของทุนที่ออกและเรียกชำระแล้ว และให้มีอำนาจในการบริหารงานแต่เพียงผู้เดียว
  และมิได้มีส่วนเกี่ยวข้องในการบริหารงานในบริษัท กรุงไทยคาร์เร้นท์ แอนด์ ลีส จำกัด
  (มหาชน) ซึ่งกล่าวได้ว่าปัจจุบันบริษัททั้งสองแห่ง ต่างมีการแยกการบริหารจัดการเป็นอิสระต่อกัน
  ประกอบกับบริษัทมีคณะกรรมการตรวจสอบที่เป็นอิสระทำหน้าที่กำกับดูแลให้การบริหารงานของบริษัทเป็นไปอย่างโปร่งใส

  นอกจากนี้ผู้ถือหุ้นใหญ่ของแกรนด์ คาร์เร้นท์ มีนโยบายที่จะหยุดการดำเนินธุรกิจของ แกรนด์
  คาร์เร้นท์ ในอนาคตเพื่อมิให้เกิดความขัดแย้งทางผลประโยชน์ โดย แกรนด์ คาร์เร้นท์
  ได้หยุดการซื้อรถยนต์เพื่อให้เช่าเพิ่ม และหยุดการทำสัญญาให้บริการกับลูกค้าใหม่ตั้งแต่เดือน
  พฤษภาคม 2547 เป็นต้น

  -----------------------------------------------------------------------
  2. ความเสี่ยงจากการที่บริษัทมีกลุ่มผู้ถือหุ้นใหญ่ถือหุ้นรวมกันประมาณร้อยละ 75

  -----------------------------------------------------------------------

  ณ วันที่ 31 ธันวาคม 2554 กลุ่มตระกูลจันทรเสรีกุล ซึ่งเป็นผู้ก่อตั้งบริษัท
  ถือหุ้นในบริษัทรวมกันประมาณร้อยละ 74.96 ของจำนวนหุ้นที่จำหน่ายได้แล้วทั้งหมดของบริษัท
  และกลุ่มตระกูลจันทรเสรีกุลยังดำรงตำแหน่งในระดับผู้บริหารสูงสุดจำนวน 3 คน
  และเป็นกรรมการผู้มีอำนาจลงนามผูกพันบริษัททั้ง 3 คน จากคณะกรรมการบริษัทที่มีจำนวนทั้งหมด
  7 คน ทั้งนี้ กรรมการและกรรมการตรวจสอบมีทั้งสิ้น 3 คน ซึ่งสัดส่วนการถือหุ้นที่มากกว่า 3 ใน
  4 ดังกล่าว ทำให้กลุ่มผู้ถือหุ้นใหญ่ดังกล่าวมีอำนาจในการควบคุมบริษัท
  และมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น ดังนั้น
  ผู้ถือหุ้นรายอื่นจึงมีความเสี่ยงจากการไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา
  นอกจากนี้การถือหุ้นในลักษณะการกระจุกตัวโดยผู้ถือหุ้นใหญ่รายนี้ยังทำให้โอกาสที่บริษัทจะถูกครอบงำกิจการ
  (Takeover)
  โดยบุคคลอื่นไม่สามารถเกิดขึ้นได้โดยปราศจากการยินยอมจากกลุ่มผู้ถือหุ้นรายใหญ่นี้
  แม้ว่าผู้ถือหุ้นกลุ่มอื่นจะเห็นโอกาสที่จะทำให้มูลค่าของกิจการเพิ่มขึ้น